Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12., 143/13, 65/17.,i 14/19.) i članka 32. Statuta Općine Podcrkavlje („Službeni vjesnik Brodsko-posavske županije“ br. 7/18., 7/20. i 34/21.) Općinsko vijeće Općine Podcrkavlje na svojoj 29. sjednici održanoj dana \_\_\_\_\_\_\_ studenog 2024. godine donosi

**P R O G R A M**

**korištenja sredstava od naknade za zadržavanje nezakonito izgrađenih zgrada**

**u prostoru na području Općine Podcrkavlje za 2025. godinu**

Članak 1.

Ovim Programom utvrđuje se namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Podcrkavlje za 2025. godinu, sve sukladno odredbama Zakona o postupanju s nezakonito izgrađenim zgradama.

Članak 2.

***U Proračunu Općine Podcrkavlje za 2025. godinu planiraju se sredstva naknade za zadržavanje nezakonito izgrađene zgrade u prostoru u iznosu od 5.000,00 EUR*** ( *pozicija-11, ostali prihodi od nefinancijske imovine – naknada za zadržavanje nezakonito izgrađene zgrade u prostoru*), a koristit će se za poslove vezane za izradu Izmjena i dopuna Prostornog plana uređenja Općine Podcrkavlje – Program: Prostorno planska dokumentacija – 13.000,00 EUR.

* *Aktivnost: A100017 – Izmjene i dopune prostornog plana uređenja Općine Podcrkavlje – planirana u visini 13.000,00 EUR.*

Razlika sredstava namirit će se iz općih prihoda i primitaka i tekućih pomoći ostalih izvanproračunskih korisnika državnog proračuna ukoliko izdaci budu veći od primitaka.

Ukoliko primici budu ostvareni u iznosu većem od rashoda, kako je i planirano, Općinski načelnik će ista namijeniti za rashode sukladno odredbama Zakona o postupanju s nezakonito izgrađenim zgradama.

Članak 3.

Radi efikasnije i racionalnije realizacije Programa, načelnik može izvršiti preraspodjelu sredstava između pojedinih rashoda i izdataka utvrđenih ovim Programom.

Provođenje ovog Programa u nadležnosti je Općinskog načelnika Općine Podcrkavlje koji je dužan Općinskom vijeću podnijeti Izvješće o izvršenju ovog Programa za prethodnu godinu istodobno s Izvješćem o izvršenju Proračuna Općine Podcrkavlje za 2025. godinu.

Članak 4.

Ovaj Program bit će objavljen u „Službenim novinama Općine Podcrkavlje“ i na službenim stranicama Općine Podcrkavlje www.podcrkavlje.hr, a primjenjuje se od 01. siječnja 2025. godine.

*OPĆINSKO VIJEĆE*

*OPĆINE PODCRKAVLJE*

KLASA: 400-02/24-01/

URBROJ: 2178-13-01/1-24-

PREDSJEDNIK

OPĆINSKOG VIJEĆA

Mato Kovačević, dipl.ing.el.

*Dostaviti:*

1. Ministarstvo prostornog uređenja, graditeljstva i državne imovine
2. Državni ured za reviziju, Područni ured Slavonski Brod, P. Krešimira IV, br.20,

35 000 Slavonski Brod

1. „Službene novine Općine Podcrkavlje“
2. Računovodstvo
3. Dosje Općinskog vijeća
4. Pismohrana - ovdje